PREGLED ULAGANJA I MJERA POMOĆI MINISTARSTVA POLJOPRIVREDE POTRESOM POGOĐENOM PODRUČJU

PREGLED ULAGANJA U SISAČKO_MOSLAVAČKOJ ŽUPANIJI:
· Do sada je iz Programa ruralnog razvoja ugovorena ukupna vrijednost odobrene potpore veće od 1,2 milijarde kuna, pri čemu je isplaćeno više od milijardu kuna.
· Za ulaganja u fizičku imovinu (Mjera 4) isplaćeno je 126 milijuna kuna, za razvoj poljoprivrednih gospodarstava i poslovanja (Mjera 6) više od 77 milijuna kuna, dok je za ulaganja u temeljne usluge i obnovu sela (Mjera 7) isplaćeno 95 milijuna kuna.
· Sredstvima iz Mjere 7 će se financirati ulaganja u, između ostalog, 8 nerazvrstanih cesta, 6 društvenih domova/kulturnih centara, 3 dječja vrtića i 3 vatrogasna doma, 2 tržnice i jednu sportsku građevinu.
· U županiji je za 1.826 korisnika isplaćeno 23, 5 milijuna kuna putem COVID-19 mjera pomoći, pri čemu je od navedenog najveći iznos, 8,3 milijuna kuna, isplaćen putem Programa potpore primarnim poljoprivrednim proizvođačima u stočarstvu zbog otežanih uvjeta poslovanja uzrokovanih pandemijom COVID-19 za 822 korisnika.
· Temeljem godišnjih programa potpore male vrijednosti za poticanje razvoja prerade drva i proizvodnje namještaja gospodarskim subjektima na potresom pogođenim područjima osigurano je sufinanciranje investicija u ukupnom iznosu većem od 27 milijuna kuna za 45 poduzetničkih ulaganja.
· Kroz kreditnu liniju HBOR-a Obrtna sredstva Mjera COVID-19 za poduzetnike u djelatnostima prerade drva i proizvodnje namještaja (kreditna linija HABOR-a, 15 mil. kuna za subvenciju premije osiguranja i kamatne stope kroz potpore male vrijednosti, proširena linija za investicijska ulaganja te za direktno kreditiranje), do sada odobreno 5 kredita ukupne vrijednosti 112,5 mil. kuna uz subvenciju kamatne stope s iznosom od 2,18 mil. kuna i subvenciju premije osiguranja u iznosu od 2,48 mil. kuna. Mjera je završila 30. lipnja 2021.
· Od potresa do danas putem investicijskih mjera Programa ruralnog razvoja u Sisačko-moslavačkoj županiji isplaćeno je gotovo 73 milijuna kuna odnosno ukupno 500 milijuna kuna potpora, uz 18 milijuna kuna potpore za obnovu poljoprivrednih potencijala uništenih u potresu te mnoge zahtjeve u obradi.
NATJEČAJ ZA OBNOVU POLJOPRIVREDNIH POTENCIJALA: 
· Nakon potresa raspisana su tri prilagođena i pojednostavljena natječaja za obnovu poljoprivrednog zemljišta i proizvodnog potencijala iz Programa ruralnog razvoja Republike Hrvatske za razdoblje 2014.-2020. Poljoprivrednicima je omogućena brza prijava nastale štete, omogućene su prijave i korisnicima koji nisu upisani u Upisnik poljoprivrednika, pojednostavljena je dokumentacija potrebna za prijavu, a obveza dostave pojedine dokumentacije pomaknuta je na kraj ulaganja. Kreiran je jamstveni program u suradnji s Hrvatskom bankom za obnovu i razvitak, koji osigurava isplatu predujma poljoprivrednicima, pri čemu se garancija može opravdati sve do zadnje rate. 
· Savjetnici Ministarstva poljoprivrede pružali su potrebnu podršku u vidu informacija i savjeta te je sa svakim novim natječajem povećavao se i broj podnesenih zahtjeva za potporu. Savjetnici na terenu verificirali su 458 zapisnika o šteti, kao preduvjet za podnošenje zahtjeva za potporu. 
· Do sada je ugovoreno 82 projekata u vrijednosti potpore od 18,12 milijuna kuna, a na 13. natječaju, koji je završio 28. ožujka 2022., je zaprimljeno najviše zahtjeva dosad, njih 106 u iznosu od 73,8 milijuna kuna. Dio zahtjeva se ponavljao iz 11. u 12. natječaj, a obrada će započeti po završetku obrade zahtjeva s 12. natječaja koja se očekuje do kraja travnja. 
· Upravo na trećem natječaju za potresom pogođena područja (13. iz mjere 5.2.1.) najveći broj zahtjeva koji se odnose na stopostotnu potporu za izgradnju/rekonstrukciju stradalih objekata. Rezultat je to upute Ministarstva poljoprivrede u cilju ubrzavanja prijava, što je rezultiralo medijskom kampanjom te snažnim angažmanom savjetnika na terenu koji su pojedinačno kontaktirali poljoprivrednike, rješavali eventualne probleme, organizirali radionice za potencijalne prijavitelje te pomagali s prijavama.
MJERE POMOĆI SISAČKO – MOSLAVAČKOJ ŽUPANIJI:
· Mjesecima poslije potresa djelatnici Ministarstva i HAPIH-a su bili na terenu i kontaktirali s ukupno oko 4.575 PG-a, pri čemu je s njih više od 2.000 ostvaren i neposredni kontakt obilaskom gospodarstva. 
· Izmješteni su uredi Ministarstva u Petrinju i Glinu, osigurana su i vođena skladišta stočne hrane putem kojih je dodijeljeno više od 3.100 tona iste poljoprivrednicima u potrebi, 13.681 pojedinačnih izdavanja hrane koja se dijelila za potrebe 2200 različitih PG-ova.
· Vlada RH je donijela Odluku kojom je dala suglasnost Ministarstvu poljoprivrede za poduzimanje izvanredne mjere pomoći za ublažavanje šteta od potresa koja uključuje nabavu 621.500 kilograma stočne hrane u vrijednosti 1,5 milijuna kuna.
· Osiguran je premještaj stoke na druge lokacije za 306 grla stoke te je uspostavljen sustav posredovanja za otkup domaćih proizvoda poljoprivrednika u potrebi po poštenim tržišnim cijenama, pri čemu je ukupno posredovano u prodaji 259 grla svih vrsta i kategorija stoke
· na temelju Programa dodjele potpora male vrijednosti za sanaciju šteta od potresa poduzetnicima koji obavljaju djelatnosti prerade drva i proizvodnje namještaja na području Sisačko-moslavačke, Zagrebačke i Karlovačke županije do 100% iznosa prihvatljivog troška stavljeno je na raspolaganje 10 milijuna kuna, a doneseno je 11 odluka o dodjeli potpora, u ukupnom iznosu većem od 5,1 milijun kuna.
· U Sisačko-moslavačkoj županiji te dijelu Zagrebačke županije, kao i kod privremenih posjednika izmještenih životinja, određena je provedba mjera preventivnog cijepljenja i mjere liječenja životinja na teret Državnog proračuna te je zaprimljeno računa u iznosu od gotovo 8 milijuna kuna. 
· Hrvatske šume d.o.o. su donijele Odluku o odgodi naplate potraživanja ugovornim kupcima drvnih sortimenata s područja SMŽ (kao i Zagrebačke i Karlovačke županije) te je Ministarstvo poljoprivrede u partnerskoj suradnji s poduzetnicima iz drvnog sektora okupljenih u Udruženju drvno-prerađivačke industrije pri HGK, dalo podršku svim potrebitima na području SMŽ kroz donaciju  drvnih proizvoda, a koja se može zatražiti na način direktnog obraćanja Stožeru civilne zaštite zadužen za uklanjanje posljedica razornog potresa. 
· Iz sredstava naknade za korištenje općekorisnih funkcija šuma u 2021. godini na području Sisačko-moslavačke županije izdvojeno je za gospodarenje šumama privatnih šumoposjednika i izradu programa gospodarenja 418.234,00 kuna te su izvršeni radovi održavanja šumskih prometnica u šumama privatnih šumoposjednika u vrijednosti 2,7 milijuna kuna. 
· [bookmark: _GoBack]Ministarstvo poljoprivrede je oslobodilo lovoovlaštenike državnih lovišta ustanovljenih na području pogođenom  potresom od plaćanja 50 % iznosa naknade za pravo lova u 2021., u ukupnom iznosu od 368.205,56 kuna.  Operativnim godišnjim planom za ostvarivanje prava na sredstva iz naknade za korištenje općekorisnih funkcija šuma za 2021. za šume privatnih šumoposjednika, na području SMŽ su planirani radovi održavanja šumskih prometnica u šumama privatnih šumoposjednika, u vrijednosti od 3,4 milijuna kuna te radovi biološke obnove šuma u vrijednosti od 235 tisuća kuna. Pored navedenoga, kao godišnja redovna aktivnost Ministarstva poljoprivrede, tijekom 2021. na području SMŽ bit će izvršeno radova na održavanju šumskih prometnica u šumama privatnih šumoposjednika u vrijednosti od 1,5 milijuna kuna.
· Organizirane su donacije rasplodnih životinja na potresom pogođena područja te je pokrenulo i koordiniralo izgradnju prvog gospodarskog objekta nakon potresa na Banovini, odnosno reprocentra za svinjogojstvo. Sve navedene aktivnosti rezultirale su povećanjem broja grla stoke na području Sisačko-moslavačke županije za gotovo 1.800 jedinki u razdoblju od 1.12.2020 do 29.3.2022.

